Ҷорҷ Гершвин

Ҷорҷ Ге́ршвин (, ном ҳангоми таваллуд Jacob Gershwine — Я́ков, ё Ҷе́йкоб Гершвин; 26 сентябри 1898, Бруклин — 11 июли 1937, Ҳолливуд) — оҳангсози амрикоӣ.

 Зиндагинома 
Дар Ню-Йорк дар хонаводаи муҳоҷирони яҳудитабор аз Русия таваллуд шудааст. Маълумоти расмии умумию касбии мусиқӣ надорад. Дар наврасӣ ҳамчун ҷӯрнавоз (аккомпаниатор) кор карда, сурудҳое дар рӯҳияи мусиқии маъмул менавишт, ки дар Бродво мунтазам садо медоданд; дар аввали солҳои 1920 мазҳакаҳои мусиқии эҷодкардаашро театрҳои ин шаҳр ба саҳна мегузоштанд. Соли 1924 асари худ «Рапсодия дар сабки блуз» барои фортепиано бо оркестрро (ҳамчун пианинонавоз) хеле муваффақона иҷро кард. Бо ин асар равияи нав дар мусиқӣ – ҷази симфонӣ оғоз шуд. Пас аз «Рапсодия» асарҳои дигари Ҷорҷ Гершвин – Консерт барои фортепиано бо оркестр (1925), сюитаи «Амрикоӣ дар Порис» (1928) ва «Увертюраи кубавӣ» (1932) барои оркестри симфонӣ низ дар ҳамин сабк эҷод шуданд. Асари бузурги Ҷорҷ Гершвин операи «Порги ва Бесс» (1935) мебошад, ки аз лиҳози драматургия ба веризм наздик аст. Оҳангҳои сурудҳо ва пйесаҳои барои фортепиано эҷодкардаи Ҷорҷ Ге́ршвин манбаи бепоёни мавзӯъҳо барои бадеҳаҳои ҷазӣ мебошанд.

 Эзоҳ 

 Сарчашма